stanford-oval/wikipedia huggingface dataset:
Savon jääkärirykmentti

Savon jääkärirykmentti voi tarkoittaa seuraavia:
Savon jääkärirykmentti, Ruotsin vallan aikana Suomessa toiminut Ruotsin armeijan rykmentti
Savon jääkärirykmentti, Suomen itsenäisyyden aikana toiminut Suomen armeijan rykmentti, joka muodostettiin Suomen sisällissodan aikaisen 3. maaliskuuta 1918 perustetun 2. jääkärirykmentin pohjalta
Gabriel Knight: Sins of the Fathers

| Gabriel Knight: Sins of the Fathers |
| --- | --- |

Kehittäjä:  Sierra On-Line
Julkaisija:  Sierra On-Line
Jakelija:  Steam, GOG.com, Google Play ja App Store
Ohjaaja:  Jane Jensen Bill Crow
Tuottaja:  Robert Holmes John E. Grayson
Suunnittelija:  Jane Jensen
Käsikirjoittaja:  Jane Jensen Bridget McKenna
Taiteilija:  Terrence C. Falls Darlou Gams Gloria Garland
Säveltäjä:  Robert Holmes
Ohjelmoija:  Tom DeSalvo
Pelisarja:  Gabriel Knight
Pelimoottori:  SCI
Julkaistu:  1993
Lajityyppi:  Seikkailupeli
Pelimuoto:  Yksinpeli
Ikäluokitus:  BBFC: 15 ESRB: M  
Alusta:  DOS, Macintosh, Windows
Jakelumuoto:  levyke, CD-ROM
Lisää peliartikkeleitaVideopelien teemasivulla
Infobox OK       : 
Gabriel Knight: Sins of the Fathers on Jane Jensenin suunnittelema ja ohjaama seikkailupeli, jonka Sierra-On-Line julkaisi vuonna 1993 DOS:lle ja Macintoshille. Peli on ensimmäinen osa suuren suosion saavuttaneesta Gabriel Knight -pelisarjasta.
Pelin julkaisun 20-vuotisjuhlan kunniaksi Windowsille ja mobiililaitteille julkaistiin 20th Anniversary Edition vuonna 2014.
Pelaaminen

Gabriel Knight: Sins of the Fathers on hiirellä pelattava kolmannen persoonan seikkailupeli. Hiirellä liikutetaan pelin päähahmoa Gabriel Knightia, keskustellaan muiden hahmojen kanssa ja pyritään ratkaisemaan pulmia. Pelin musiikista vastaa Robert Holmes ja äänirooleissa ovat muun muassa Tim Curry, Mark Hamill ja Michael Dorn.
Juoni

Gabriel Knight on neworleansilainen kirjakaupan omistaja, joka haaveilee kirjailijan urasta. Saadessaan kirjaan aineistoa etsiessään apua poliisiystävältään, herää hänen kiinnostuksensa kaupungissa tapahtuneisiin voodoo-murhiin. Samalla kun murhien ja Gabrielia öisin vaivaavien painajaisten välillä alkaa näkyä yhteneväisyyksiä, saa Gabriel tietää myös uutta sukujuuristaan.
Ääninäyttelijät

| 0 | 1 | 2 |
| --- | --- | --- |
|  Tim Curry  | … |  Gabriel Knight / Gedde Butler   |
|  Mark Hamill  | … |  Det. Mosely / Jeep Driver   |
|  Leah Remini  | … |  Grace Nakimura   |
|  Virginia Capers  | … |  Kertoja   |
|  Michael Dorn  | … |  Dr. John   |
Aiheesta muualla

Gabriel Knight: Sins of the Fathers MobyGamesissa (englanniksi)
Gabriel Knight: Sins of the Fathers Internet Movie Databasessa (englanniksi)
HMS Basilisk (1910)

| HMS Basilisk |
| --- | --- |
 HMS Basilisk

Aluksen vaiheet
Rakentaja:  J. Samuel White and Company, Cowes
Kölinlasku:  11. toukokuuta 1909
Laskettu vesille:  9. helmikuuta 1910
Palveluskäyttöön:  syyskuu 1910
Poistui palveluskäytöstä:  myyty romutettavaksi 1. marraskuuta 1921
Tekniset tiedot
Uppouma:  945 t (normaali) noin 1 100 t (maksimi)
Pituus:  84 m
Leveys:  8,5 m
Syväys:  3,0 m
Koneteho:  12 500 ihp
Nopeus:  27 solmua
Miehistöä:  96
Aseistus
Aseistus:  1 × BL 4"/L40 Mk VIII -tykki 3 × QF 12 naulan 12 cwt laivatykkiä QF 3 naulan Hotchkiss -tykki 2 × 21" (533 mm) torpedoputkea
HMS Basilisk oli Britannian kuninkaallisen laivaston Beagle-luokan hävittäjä, joka palveli ensimmäisessä maailmansodassa.
Valmistus

Alus tilattiin J. Samuel White and Companyltä Cowesista Isle of Wightilta osana vuosien 1908-1909 laivasto-ohjelmaa ja sen köli laskettiin 11. toukokuuta 1909. Alus laskettiin vesille 9. helmikuuta 1910 ja se valmistui vielä samana vuonna syyskuussa.
Palvelus

Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 1. marraskuuta 1921 romutettavaksi.
HMS Barfleur (1768)

| HMS Barfleur |
| --- | --- |


Aluksen vaiheet
Rakentaja:  Chathamin telakka
Kölinlasku:  22. marraskuuta 1767
Laskettu vesille:  30. heinäkuuta 1768
Palveluskäyttöön:  lokakuu 1770
Loppuvaihe:  romutettu 1819
Tekniset tiedot
Uppouma:  1 947 47/94 bm
Pituus:  54,15 m (tykkikansi) 43,9 m (köli)
Leveys:  15,37 m
Syväys:  6,4 m
Miehistöä:  750
Aseistus
Aseistus:  90 tykkiä
HMS Barfleur oli Britannian kuninkaallisen laivaston vuonna 1768 vesillelaskettu Barfleur-luokan 90-tykkinen toisen luokan linjalaiva.
Valmistus

Sir Thomas Sladen suunnittelema alus tilattiin 19. lokakuuta 1761 Chathamin telakalta, jossa rakennustöistä vastasi heinäkuuhun 1767 saakka Edward Allin ja sen jälkeen Joseph Allin. Alus nimettiin 15. marraskuuta. Köli laskettiin 22. marraskuuta 1762. Alus laskettiin vesille 30. heinäkuuta 1768 ja valmistui tammikuussa 1771 vartiolaivana. Valmistuskustannukset olivat 49 222 puntaa kolme shillinkiä ja penny.
Palvelus

Alus oli kesäkuussa 1773 kuningas Yrjö III:n laivastokatselmukseen määrätyn osaston komentajan vara-amiraali Thomas Pyen lippulaivana päällikkönään Edward Vernon.
Yhdysvaltain vapaussodassa alus oli kontra-amiraali Samuel Hoodin lippulaivana Leewardsaarilla. Se osallistui 28. huhtikuuta 1781 lippulaivana päällikkönään John Knight ratkaisemattomaan Martiniquen edustalla tapahtuneeseen kohtaamiseen kontra-amiraali Comte de Grassen johtaman Ranskan laivaston kanssa. Taistelussa aluksella sai surmansa viisi miestä. Alus osallistui 5. syyskuuta 1781 Chesapeaken taisteluun päällikkönsä Alexander Hoodin johdolla ja Samuel Hoodin lippulaivana. Hood kärsi taistelussa tappion, millä oli vaikutusta vapaussodan lopputulokseen. Sodan aikana se osallistui vielä St. Kittsin ja Saintesin taisteluihin.
Ranskan vallankumoussodissa ja Napoleonin sodissa alus osallistui vuonna 1794 Ushantin taisteluun kontra-amiraali George Bowyerin lippulaivana päällikkönään Cuthbert Collingwood. Alus kohtasi taistelussa 29. toukokuuta 1794 Ranskan laivaston Indomptablen ja osallistui päätaisteluun 1. kesäkuuta menettäen yhdeksän miestä kaatuneina ja 25 haavoittuneina. Vuonna 1795 alus osallistui Groix'n taisteluun ja pari vuotta myöhemmin Cabo de São Vicenten taisteluun. Napoleonin sotien päätyttyä alus siirrettiin Chathamissa reserviin ja romutettiin tammikuussa 1819.
Shane Lynch

Shane Lynch, 2009
Shane Eamonn Mark Stephen Lynch (s. 3. heinäkuuta 1976, Dublin, Irlanti) on irlantilainen pop-tähti, joka tuli tunnetuksi Boyzone-yhtyeessä.
Hän nai Eternal-tyttöbändin laulajan Esther Bennettin 8. maaliskuuta 1998. Pari erosi heinäkuussa vuonna 2000.
Hänen sisarensa, kaksoset Keavy ja Edele Lynch niittivät mainetta tyttöbändissä B*Witched 1990-luvun lopulla.
Shane aiheutti hämminkiä vuoden 1999 MTV Europe Music Awards -seremoniassa käytettyään kirosanoja Boyzonen palkintopuheessa.
Vuoden 2000 lopulla hän julkaisi entisen bändikaverin, Keith Duffyn kanssa uuden version Milli Vanillin vuoden 1988 hitistä "Girl You Know It's True" nimellä Keith 'n' Shane. Single sijoittui parhaimmillaan sijalle 36 Britannian listalla.
Shane Lynch on tunnustanut olleensa kiinnostunut okkultismista. Nykyisin hän on tunnustava kristitty, joka julistaa uskoaan avoimesti ja ottaa sen pohjalta hyvinkin radikaalisti kantaa eri elämän alueisiin.
Aiheesta muualla

Wikimedia Commonsissa on kuvia tai muita tiedostoja aiheesta .
Shane puhuu uskostaan
DigitalSpy:ssa lyhyt artikkeli (Arkistoitu – Internet Archive)
Haastattelu Gazette & Herald 17. maaliskuuta, 2005
HMS Laforey

| HMS Laforey |
| --- | --- |
 HMS Laforey

Aluksen vaiheet
Rakentaja:  Yarrow and Company, Scotstoun
Kölinlasku:  1. maaliskuuta 1939
Laskettu vesille:  15. helmikuuta 1941
Palveluskäyttöön:  26. elokuuta 1941
Poistui palveluskäytöstä:  upotettu 30. maaliskuuta 1944
Tekniset tiedot
Uppouma:  1 935 t (standardi) 2 840 t (max)
Pituus:  110 m
Leveys:  11,20 m
Syväys:  3,0 m
Koneteho:  48 000 hv
Nopeus:  36 solmua
Miehistöä:  221
Aseistus
Aseistus:  6 x QF 4,7"/L45 (120 mm) Mk XI -tykkiä kaksiputkisina Mk XX -asennuksina 4 x QF 2 naulan Mk VIII -ilmatorjuntatykkiä neliputkisena Mk VII -asennuksena 2 x nelipiippuista Vickers .50" Mk III -ilmatorjuntakonekivääriä 8 x 21" (533 mm) PR Mk II -torpedoputkea syvyyspommeja
HMS Laforey (viirinumero G99) oli Britannian kuninkaallisen laivaston L-luokan hävittäjä, joka palveli toisessa maailmansodassa.
Valmistus

Alus tilattiin 31. maaliskuuta 1938 osana vuoden 1937 laivasto-ohjelmaa Yarrow and Companyltä Scotstounista Glasgow'sta, missä köli laskettiin 1. maaliskuuta 1939. Alus laskettiin vesille 15. helmikuuta 1941 ja valmistui vielä samana vuonna 28. elokuuta laivueenjohtajaksi varustettuna. Aluksen tarjoukseen perustunut hinta oli 445 684 puntaa ilman Amiraliteetin toimittamia ase- ja viestijärjestelmiä.
Palvelus

Alukseen osui kolme Saksan laivaston sukellusveneen U-223:n laukaisemaa torpedoa, jotka upottivat Laforeyn. Alukselta pelastui ainoastaan 65 merimiestä.
HMS Laburnum (1915)

| HMS Laburnum |
| --- | --- |


Aluksen vaiheet
Rakentaja:  Charles Connell and Company, Scotstoun
Kölinlasku:  1915
Laskettu vesille:  10. kesäkuuta 1915
Palveluskäyttöön:  1915
Poistui palveluskäytöstä:  tuhoutunut helmikuussa 1942
Tekniset tiedot
Uppouma:  1 200 t
Pituus:  80,01 m (kokonaispituus)
Leveys:  10 m
Syväys:  3,7 m
Koneteho:  1 × akselinen nelisylinterinen kolmivaihe höyrykone 2 × sylinterikattilaa, 1 800 ihp
Nopeus:  16,5 solmua
Miehistöä:  77
Aseistus
Aseistus:  2 × 12 naulan tykkiä 2 × 3 naulan ilmatorjuntatykkiä
HMS Laburnum (viirinumerot M47, T21 ja T49) oli Britannian kuninkaallisen laivaston vuonna 1915 vesillelaskettu Acacia-luokan sluuppi, joka palveli ensimmäisessä maailmansodassa.
Valmistus

Alus tilattiin tammikuussa 1915 Charles Connell and Companyltä Scotstounista. Alus laskettiin vesille 10. kesäkuuta ja otettiin palvelukseen vuoden lopulla.
Palvelus

Alus oli vuodesta 1935 alkaen alkeiskoulutusaluksena Singaporessa, missä se tuhoutui helmikuussa 1942 kaupungin kukistuessa.
Félix Vicq d’Azyr

Félix Vicq-d'Azyr
Félix Vicq-d'Azyr, joskus  Vicq-d'Azir (23. huhtikuuta 1748 Valognes Ranska – 20. kesäkuuta 1794 Pariisi), oli ranskalainen lääkäri ja anatomiantuntija, joka valittiin Ranskan akatemian jäseneksi.
Elämäkerta

Félix Vicq-d'Azyr syntyi normandialaiseen lääkäriperheeseen ja suoritti loppututkinnon Pariisin yliopistossa. Hän loi hienon uran lääkärinä ja arvostettuna eläinten ja ihmisten anatomian asiantuntijana. Lääketieteen professorina hän aloitti kuuluisat vertailevan anatomian luentonsa Pariisin kasvitieteellisessä puutarhassa vuonna 1773.
Hänet hyväksyttiin Ranskan tiedeakatemian jäseneksi vuonna 1774, ja vuonna 1775 hän omistautui tutkimukselle, joka käsitteli Etelä-Ranskaa silloin vaivaannutta eläintautiepidemiaa. Vuonna 1776 Hän perusti Joseph-Marie-François de Lassone (1717–1788) kanssa Société royale de Médecinen, jonka tehtävänä oli tutkia tautiepidemioita. Hänen valittiin myös tiedeakatemian pääsihteeriksi ja Ranskan valtioneuvosto antoi hänelle käskykirjeen valmistaa kyselylomakkeen, jossa tiedustellaan tartuntatautitilannetta kaikkialla maassa, maan kaikille lääkäreille. Nämä asiakirjat, jotka tallennettiin Académie de médecinen'n arkistoon ovat valtava tietolähde aikakauden sairauksista ja hygieenisistä oloista. Aineiston analysointi mahdollisti myös Féliz Vicq-d'Azurin kollegoilleen pitämät esitykset. Yhdessä hänen aiheesta kirjoittamisensa tekstien kanssa nämä mahdollistivat hänen valintansa Ranskan akatemian jäseneksi vuonna 1788. Hän sai Buffonin vapaaksi jättämän paikan. Hän oli ensimmäinen lääkäri, jonka akatemia itse valitsi jäsenekseen.
Félix Vicq-d'Azyr oli myös Bourgelaat'n perustaman Alfortin kuninkaallisen eläinlääketieteellisen oppilaitoksen professori vuodesta 1766 lähtien, ja hän toimi myös tautiepidemioiden ylitarkastajana. Vallankumouksen vaiheissa vuonna 1790 hänet määrättiin valmistamaan uusi perustuslakisuunnitelma Ranskan lääkintätaidosta. Hän oli ollut Marie-Antoinetten ensimmäinen henkilääkäri ja Ludvig XVI:n konsultoiva lääkäri, siksi hän pelkäsi henkensä puolesta, etenkin terrorin aikakaudella.
Teokset

Félix Vicq-d'Azyr'n kootut teokset käsittävät yhteensä kahdeksan suurikokoista nidettä ja yhden niteen kuvia. Ne julkaisi vuonna 1805 Moreau de la Sarthe.
Valikoima teoksia

Éloges
Mémoires sur l'Anatomie Humaine et Comparée
Traité d'Anatomie et de Physiologie
Système anatomique des Quadrupèdes
Aiheesta muualla

Ranskan akatemian elämäkertatiedosto
Rafael Mandressi: Félix Vicq d'Azyr : l’anatomie, l’État, la médecine (Arkistoitu – Internet Archive) Sivustolla on Vicq d’Azyr'n teoksista yli neljänkymmenen tekstit.
| 0 | 1 | 2 | 3 |
| --- | --- | --- | --- |
|  | Edeltäjä: Georges-Louis Leclerc de Buffon | Ranskan akatemian jäsen  Tuoli 1 1788–1803 | Seuraaja: François-Urbain Domergue |
SimIsle

| SimIsle |
| --- | --- |

Kehittäjä:  Intelligent Games
Julkaisija:  Maxis Software
Suunnittelija:  Matthew Stibbe
Julkaistu:  1995
Lajityyppi:  Strategiapeli, simulaatiopeli
Pelimuoto:  Yksinpeli
Ikäluokitus:  ELSPA: 3+
Alusta:  DOS, Windows 3.x, Mac OS
Jakelumuoto:  CD
Lisää peliartikkeleitaVideopelien teemasivulla
Infobox OK   : 
SimIsle: Missions in the Rainforest on Maxisin vuonna 1995 julkaisema tietokonepeli. SimIslessä pelaajan tulee valita yksi trooppisista saarista ja pelaajan tulee rakentaa saarelle yhteiskunta.
Peli julkaistiin DOS:ille, Windows 3.x:lle sekä Mac OS:lle. Sen ikäraja on Suomessa 3.
Kuvankaappaus pelistä.
Gordon Moore

| Gordon Moore |
| --- | --- |
 Moore vuonna 2004.
Henkilötiedot
Syntynyt: 3. tammikuuta 1929 San Francisco, Kalifornia, Yhdysvallat
Kuollut: 24. maaliskuuta 2023 (94 vuotta) Havaiji, Yhdysvallat
Muut tiedot
Yritys:  Intel
Asema:  Executive Vice President (1968–1975) President (1975–1979) CEO (1979–1987) Chairman of Board (1979–1997) Chairman Emeritus (1997–2006)
Puoliso:  Betty Irene Whitaker
 Nimikirjoitus
Gordon Earle Moore (3. tammikuuta 1929 San Francisco – 24. maaliskuuta 2023 Havaiji) oli yhdysvaltalainen liikemies, Intelin toinen perustaja ja sen aiempi hallituksen puheenjohtaja. Hänet tunnetaan tietotekniikan kehittäjänä ja kenties parhaiten Mooren lakina tunnetusta havainnostaan, jonka hän julkaisi vuonna 1965 artikkelissa Cramming more components onto integrated circuits. Havainnon mukaan transistorien määrä mikropiirillä kaksinkertaistuu noin joka toinen vuosi.
Moore opiskeli kemiaa UC Berkeleyssä ja suoritti tohtorin tutkinnon kemiassa ja fysiikassa Caltechissä. 1950-luvulla Moore ja seitsemän muuta lähtivät Shockley Semiconductorilta ja perustivat Fairchild Semiconductorin. Myöhemmin Moore perusti Intelin Robert Noycen kanssa.
Fairchildilla Mooren ryhmä kehitti IBM:lle piipohjaista transistoria toisen rinnakkaisen projektin kanssa samaan aikaan. Moore määritteli alumiinin ominaisuudet, joita tarvittiin sähkökytkentöjä varten. Lisäksi otettiin useita muita kehitysaskelia muun muassa valmistustekniikassa. Ryhmä kehitti uuden transistorin, jota esiteltiin tyyppinä 2N697 elokuussa 1958.
Vuonna 2014 hänen omaisuutensa arvoksi arvioitiin 6,6 miljardia Yhdysvaltain dollaria.
Yksityiselämä

Moore meni naimisiin Betty Irene Whitakerin kanssa vuonna 1950.
Moore harrasti kalastusta ja matkusti harrastuksensa mukana paljon ulkomailla.
Moore kuoli kotonaan Havaijilla 24. maaliskuuta 2023.
Aiheesta muualla

Wikimedia Commonsissa on kuvia tai muita tiedostoja aiheesta .
Intel Executive Bio -- Gordon E. Moore
Moore's Law
Siderastreidae

| Siderastreidae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Siderastreidae  Vaughan & Wells, 1943
Katso myös
   Siderastreidae Wikispeciesissä   Siderastreidae Commonsissa 
Infobox OKNimi-testi OK: 
Siderastreidae on kivikorallien  heimo. Sen nimessä esiintyvät sekä latinan (sideris) että kreikan (aster) tähteä tarkoittavat sanat.
 Elävinä koralleja voi olla vaikea luokitella tähän heimoon mutta paljastuessaan niiden kalkkirungossa näkyy heimolle tyypillinen tähtikuvio.
Heimoon kuuluu ainakin neljä sukua: Coscinaraea, Pironastrea, Psammocora ja Siderastrea.
HMS Laertes (J433)

| HMS Laertes |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  20. tammikuuta 1944
Laskettu vesille:  25. maaliskuuta 1944
Palveluskäyttöön:  2. maaliskuuta 1945
Loppuvaihe:  romutettu 1959
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Laertes (viirinumerot J433 ja M433) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Torontosta Toronto Ship Building Companyltä, missä köli laskettiin 20. tammikuuta 1944. Se laskettiin vesille 25. maaliskuuta ja valmistui 2. maaliskuuta 1945.
Palvelus

Alus romutettiin 1959 Barrow'ssa.
HMS Lamerton

| HMS Lamerton |
| --- | --- |
 HMS Lamerton

Aluksen vaiheet
Rakentaja:  Swan Hunter, Wallsend
Kölinlasku:  10. huhtikuuta 1940
Laskettu vesille:  14. joulukuuta 1940
Palveluskäyttöön:  16. elokuuta 1941
Poistui palveluskäytöstä:  Intian laivastolle 1953 INS Gomati
Loppuvaihe:  romutettu 1975
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19 000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 x QF 4" Mk XVI -tykkiä kaksiputkisina Mk XIX -asennuksina 2 x Oerlikon 20 mm -ilmatorjuntatykkiä 2 x nelipiippuista Vickers .50" Mk III -ilmatorjuntakonekivääriä 6 x syvyyspomminheitintä
HMS Lamerton (viirinumero L88) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus

Alus tilattiin 3. syyskuuta 1939 työnumerolla J4142 osana vuoden 1939 sota-ajan hätäohjelmaa (engl. 1939 War Emergency Programme) Swan Hunterilta Wallsendistä, missä köli laskettiin 10. huhtikuuta 1940. Alus laskettiin vesille vielä saman vuoden lopulla 14. joulukuuta ja valmistui 16. elokuuta 1941.
Palvelus

Joulukuussa 1945 alus poistettiin palveluksesta ja siirrettiin Harwichissa reserviin. Alus lainattiin 1953 Intian laivastolle, joka nimesi sen INS Gomatiksi. Intia lunasti aluksen viisi vuotta myöhemmin, jolloin se jatkoi palvelustaan Intian laivaston koululaivana. Alus poistettiin palveluksesta ja myytiin romutettavaksi 1975.
HMS Lagos

| HMS Lagos |
| --- | --- |
 HMS Lagos

Aluksen vaiheet
Rakentaja:  Cammell Laird, Birkenhead
Kölinlasku:  8. huhtikuuta 1943
Laskettu vesille:  4. elokuuta 1944
Palveluskäyttöön:  2. marraskuuta 1945
Loppuvaihe:  romutettu 1967
Tekniset tiedot
Uppouma:  2 315 t (standardi) 3 290 t (max)
Pituus:  116 m (kokonaispituus)
Leveys:  12,27 m
Syväys:  3,89 m (standardi) 4,7 m (max)
Koneteho:  50 000 hv (37 MW)
Nopeus:  34 solmua
Miehistöä:  247 (rauhan aikana) 308 (sodan aikana)
Aseistus
Aseistus:  4 x QF 4,5" Mk III 1 x 4" tykki 8 x 21" (533 mm) torpedoputkea
HMS Lagos (viirinumero D44) oli Britannian kuninkaallisen laivaston Battle-luokan hävittäjä, joka valmistui toisen maailmansodan päätyttyä.
Valmistus

Alus tilattiin 12. elokuuta 1942 Cammell Lairdilta Birkenheadistä, missä köli laskettiin 8. huhtikuuta 1943. Alus laskettiin vesille 4. elokuuta 1944 ja valmistui 2. marraskuuta 1945.
Palvelus

Alus saapui kesäkuussa 1967 romutettavaksi.
Giancarlo Esposito

| Giancarlo Esposito |
| --- | --- |
 Giancarlo Esposito GalaxyConissa vuonna 2021.
Henkilötiedot
Koko nimi:  Giancarlo Giuseppe Alessandro Esposito
Syntynyt: 26. huhtikuuta 1958 (ikä 66) Kööpenhamina, Tanska
Ammatti:  näyttelijä, ohjaaja
Puoliso:  Joy McManigal (eronnut)
Lapset:  4
Näyttelijä
Aktiivisena:  1966–
Merkittävät roolit:   Breaking Bad  Better Call Saul  The Mandalorian 
Aiheesta muualla
giancarloesposito.com
IMDb 
Elonet
AllMovie
Giancarlo Giuseppe Alessandro Esposito (s. 26. huhtikuuta 1958 Kööpenhamina, Tanska) on yhdysvaltalainen näyttelijä. Hänet tunnetaan parhaiten roolistaan Gustavo ”Gus” Fringinä suositussa televisiosarjassa Breaking Bad sekä sen spin-off-sarjassa Better Call Saul. Hän on voittanut parhaan miessivuosan palkinnon vuoden 2012 Critics’ Choice Television Awardseissa Breaking Badista.
Esposito tunnetaan hyvin rooleistaan Spike Leen elokuvissa kuten Do the Right Thing – kuuma päivä, Koulupäivät sekä Mo ’Better Blues. Muita merkittäviä elokuvia ovat Fresh, Harley Davidson ja Marlboro-mies, Epäillyt ja New Yorkin kuningas. Hän on näytellyt myös Olipa kerran -sarjassa sekä Revolution-sarjassa.
Esposito syntyi Kööpenhaminassa Giovanni Espositolle, italialaiselle näyttämöavustajalle ja puusepälle Napolista ja Elizabeth Fosterille, afroamerikkalaiselle ooppera- ja yökerholaulajalle Alabamasta. Hänet kasvatettiin Euroopassa 6-vuotiaaksi asti, jolloin hänen perheensä asettui Manhattaniin New Yorkiin.
Aiheesta muualla

Kuvia tai muita tiedostoja aiheesta Giancarlo Esposito Wikimedia Commonsissa
Silmänräpäys

| Silmänräpäys> Blink.Alkuperäisteos |
| --- | --- |
Kirjailija:  Ted Dekker
Kieli:  englanti
Genre:  jännitys viihde
Julkaistu:  2003
Suomennos
Suomentaja:  Oili Räsänen
Kustantaja:  Päivä
Julkaistu:  2003
Ulkoasu:  sidottu
Sivumäärä:  395
ISBN:  951-622-998-0
Löydä lisää kirjojaKirjallisuuden teemasivulta
Silmänräpäys (engl. Blink) on yhdysvaltalaisen kirjailija Ted Dekkerin romaani. Se julkaistiin englanniksi tammikuussa 2003 ja suomeksi kristillisen Päivän kustantamana myöhemmin samana vuonna.
Juoni

Äärimmäisen älykäs opiskelija Seth Border huomaa omaavansa uskomattoman kyvyn: hän alkaa nähdä monia mahdollisia tulevaisuudenkuvia vain muutamissa sekunneissa, ja tällä tavoin hän voi valita monesta tulevaisuudesta parhaan. Samaan aikaan saudiprinsessa Miriam pakenee pakkoavioliittoa Yhdysvaltoihin. Siellä Miriam törmää Sethiin, joka pelastaa hänet takaa-ajajiltaan. Tunteet ja vakaumukset joutuvat koetukselle seikkailussa, jossa molempien henki on vaarassa.
Sauze

Sauze voi tarkoittaa ainakin seuraavia:
Sauze di Cesana, kunta Torinon metropolikaupungissa Piemonten hallintoalueella Italiassa
Sauze d’Oulx, kunta Torinon metropolikaupungissa Piemonten hallintoalueella Italiassa
Le Sauze-du-Lac, kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sauze”, voi hakea sivunnimihaulla, laajalla sivunnimihaulla tai tekstihaulla.
Sauðárkrókur

| Sauðárkrókur |
| --- | --- |

 Sauðárkrókur
 Koordinaatit: 65°44′0″N, 19°38′0″W 
Valtio:  Islanti
Vaalipiiri:  Norðvesturkjördæmi
Alue:  Norðurland vestra
Kunta:  Skagafjörður
Väkiluku (2011):  2 635
Infobox OKVirheellinen NIMI-arvo: 
Sauðárkrókur on noin 2 600 asukkaan kaupunki Skagafjörðurin kunnassa Islannissa. Se on toiseksi suurin kaupunki Islannin pohjoisrannikolla. 35 kilometrin päässä pohjoiseen sijaitsee kuumia lähteitä, jotka on mainittu Grettir Vahvan saagassa.[lähde? ]
Sauðárkrókur oli ennen itsenäinen kuntansa kunnes se liitettiin kymmenen muun kunnan kanssa Skagafjörðurin kunnaksi vuonna 1998.
Siliopatia

Siliopatia on mikä tahansa häiriö, joka liittyy viallisia proteiineja tuottaviin geneettisiin mutaatioihin, jotka johtavat solujen värekarvojen muodostumisen tai toimintakyvyn poikkeamiin. Siliopatia ei ole yksittäinen sairaus vaan kattotermi, jonka alle kuuluu monia erilaisia sairauksia.
Siliopatioihin kuuluvia tauteja ovat muiden muassa Alströmin oireyhtymä, Bardet–Biedlin oireyhtymä, Jeunen oireyhtymä, Joubertin oireyhtymä, nefronoftiisi, polykystinen munuaistauti, primaarinen siliaarinen dyskinesia, retinitis pigmentosa, Sensenbrennerin oireyhtymä ja Usherin oireyhtymä. Värekarvojen häiriöt on yhdistetty myös erilaisiin aivojen animalioihin, fibrokystisiin maksasairauksiin, diabetekseen, lihavuuteen ja luuston dysplasioihin.